open-index/open-wikipedia-markdown huggingface dataset:
ব্লাইন্ড অডিশন

**ব্লাইন্ড অডিশন, **পরীক্ষার মাধ্যমে কোন কাজের দক্ষতা পরিমাপের একটি পদ্ধতি যেখানে পরীক্ষার্থীকে দেয়াল অথবা পর্দার পেছনে থেকে দক্ষতা প্রদর্শন করতে হয়। এর উদ্দেশ্য হচ্ছে কর্তা ব্যক্তিকে বিচারের যথার্থতা সর্ম্পকে নিশ্চিত করা যাতে ব্যক্তিত্ব, নাম কিংবা লিংগের পক্ষপাতিত্ব ব্যতীত কেবল দক্ষতার ভিত্তিতে রায় দেয়া যায়।  

## ইতিহাস
*আমেরিকান ইকোনমিক রিভিউ* তে প্রকাশিত গবেষণা দেখিয়েছে যে ব্লাইন্ড অডিশনের ব্যবহার, দক্ষতা প্রদর্শনের সময় লিংগের দৃশ্যমান প্রভাবকে পরিবর্তন করেছে । ২০০১ সালে, প্রিন্সটন বিশ্ববিদ্যালয় থেকে  সিসিলিয়া রোজ  এবং হার্ভার্ড বিশ্ববিদ্যালয় থেকে ক্লডিয়া গোল্ডিন এর একটি সমীক্ষার মতে, আমেরিকার সিম্ফোনি অর্কেষ্ট্রার প্রতিযোগীতায় ব্লাইন্ড অডিশনের ব্যবহার  করার পর যেকোন মহিলার প্রাথমিক ধাপ পেরিয়ে যাওয়ার সম্ভাবনা ৫০ শতাংশ বেড়ে যায়। তারা আরো মনে করেন, ১৯৭০এর দশকে অর্কেষ্ট্রার মহিলা সদস্য ছিল প্রায় ১০ শতাংশ , যা নব্বই দশকের মাঝামাঝিতে ৩০ শতাংশে এসে দাড়ায় যাকে সিসিলিয়া রোজ  এবং ক্লডিয়া গোল্ডিন ৩৫ শতাংশ বৃদ্ধি বলে দাবী করেন।"

জ্যাজ সংগীতের বেজবাদক  এবং ব্যবহারিক মনোরোগ বিদ্যার বিশেষজ্ঞ আর্ট ডেভিস  একটি মামলা করেন যার কারণে বর্তমানের ব্লাইন্ড অডিশন এর ধারা চালু হয় ।

২০১০ সালে  প্রতিভা খোঁজার  অনুষ্ঠান *দ্যা ভয়েজ অব হল্যান্ডে * টেলিভিশন সম্প্রচারের মাধ্যমে ব্লাইন্ড অডিশন এর সুচনা করা হয়; এই ধারণা খুব দ্রুতই  অনেক গুলো দেশে বিস্তৃতি পায় এবং এরকম অনুষ্ঠানে ব্যবহৃত হতে থাকে।

## বাছাই এবং নিয়োগ পদ্ধতি
*দ্যা ভয়েজ অব হল্যান্ড  * থেকে অনুপ্রাণিত হয়ে প্রযুক্তি নির্মাতা গ্যাপজাম্পার, চাকুরি প্রত্যাশিদের ব্লাইন্ড অডিশনের মাধ্যমে প্রকৃত দক্ষতার ভিত্তিতে নিয়োগ দেয়ার কাজে লাগায়।

ব্লাইন্ড অডিশন, বিভিন্ন গবেষণায় প্রমাণ করে যে ,অধিকাংশ ক্ষেত্রেই মহিলা এবং সংখালঘু নিয়োগের মাত্রা বাড়ায় কারণ এটি পক্ষপাতিত্ব করার সব সম্ভবনা দূর করে।

ডলবি ল্যাবোরেটোরিজ বলেছে তারা সম্প্রতি একজন প্রকৌশল বিষয়ক নবীশকে নিয়োগ দিয়েছে যে অভিজ্ঞতা এবং উচ্চতর শিক্ষার অভাবে সম্ভবত বাদ পড়ে যেত।

ভেঞ্চারবীট এর প্রধান সম্পাদক তার প্রকাশনায় নতুন প্রযুক্তি বিষয়ক সাংবাদিক নিয়োগে ব্লাইন্ড অডিশন এর ঘোষণা দিয়েছেন, তিনি আশা করেন এতে আরো বেশি নারী সাংবাদিক  প্রযুক্তি নিয়ে কাজ করতে সুযোগ পাবে, কিন্তু সময়ই তা জানিয়ে দেবে বলে তিনি স্বীকার করেন

টুডে শো ব্লাইন্ড অডিশন কে কাজে লাগিয়ে বিভিন্ন প্রতিষ্ঠান নিয়োগ করার ক্ষেত্রে প্রতিভাবানদের জাতি,লিংগ এবং আর্থ-সামাজিকতা নির্বিশেষে বিবেচনা করে।

গ্যাপজাম্পার যারা ধারাটি চালু করে, ব্লাইন্ড অডিশনের মাধ্যমে সিলিকন ভ্যালীর  নিয়োগদাতাদের বৈচিত্রের অভাব পূরণের সুযোগ দেয়।

*আমেরিকান ইকোনমিক রিভিউ* দেখিয়েছে যে কর্মক্ষেত্রে জাতিগত বৈষম্য এখনো খুবই প্রকট ভাবে রয়েছে।

## তথ্যসূত্র

## আরো দেখা যেতে পারে
Blind auditions in Holland

বিষয়শ্রেণী:সঙ্গীত
বিষয়শ্রেণী:টেলিভিশন ধারাবাহিক
বিষয়শ্রেণী:দক্ষতা
বিষয়শ্রেণী:সঙ্গীত বিষয়ক কার্যক্রম
বিষয়শ্রেণী:নিরপেক্ষ বিচার ধারা
বিষয়শ্রেণী:মানববিদ্যা
বিষয়শ্রেণী:পরিবেশন শিল্পকলা
বিষয়শ্রেণী:ভর্তিকরণ
বব কাউপার

**রবার্ট মাস্কিউ কাউপার** (; জন্ম: ৫ অক্টোবর, ১৯৪০) মেলবোর্নের কিউ এলাকায় জন্মগ্রহণকারী রেফারি ও সাবেক অস্ট্রেলীয় আন্তর্জাতিক ক্রিকেটার। ১৯৬০-এর দশকে অস্ট্রেলিয়া ক্রিকেট দলের পক্ষে টেস্ট ক্রিকেটে অংশ নিয়েছেন তিনি।

১৯৬০ থেকে ১৯৭০ সময়কালে ঘরোয়া শেফিল্ড শিল্ড ক্রিকেটে ভিক্টোরিয়া ও ওয়েস্টার্ন অস্ট্রেলিয়ার প্রতিনিধিত্ব করেন। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন **বব কাউপার**।

## খেলোয়াড়ী জীবন
অস্ট্রেলিয়া জাতীয় রাগবি ইউনিয়ন দলের অধিনায়ক ডেভ কাউপারের সন্তান তিনি। স্কচ কলেজ মেলবোর্নে অধ্যয়ন করেন তিনি। দীর্ঘদেহী কাউপার সঠিকমানের বামহাতি ব্যাটসম্যান ছিলেন। ১৯৬৫-৬৬ মৌসুমের অ্যাশেজ সিরিজে কম রান করায় দল থেকে বাদ পড়েন। মেলবোর্নে অনুষ্ঠিত সিরিজের পঞ্চম টেস্টে তাকে পুনরায় অন্তর্ভুক্ত করা হয়। ঐ খেলায় ৭২৭ মিনিট ক্রিজে অবস্থান করে ৩০৭ রান তোলেন যা অস্ট্রেলিয়ায় প্রথম। পরবর্তীতে অবশ্য ম্যাথু হেইডেন ২০০২-০৩ মৌসুমে জিম্বাবুয়ের বিপক্ষে ৩৮০ রান তুলেছিলেন যা অস্ট্রেলিয়ায় সর্বোচ্চ টেস্ট রান। কিন্তু, কাউপারেরটি সময়ের দিক দিয়ে দীর্ঘতম।

ত্রি-শতক লাভের পর তিনি কখনও টেস্ট দল থেকে বাদ পড়েননি। কিন্তু, ১৯৬৮ সালের পঞ্চম টেস্টে হাতের আঘাতের কারণে বিশ্রাম নিতে বাধ্য হন। ১৯৬৬-৬৭, ১৯৬৭-৬৮ ও ১৯৬৮ সালের সিরিজের ১৩ টেস্টে ৩৮.৭৯ গড়ে ৯৩১ রান ও ২৫.২২ গড়ে ৩১ উইকেট পান তিনি। ঐ তেরো খেলায়  কোন অস্ট্রেলীয় ব্যাটসম্যানই ৮০০ রানের অধিক সংগ্রহ করতে পারেননি। কেবলমাত্র গ্রাহাম ম্যাকেঞ্জি তার চেয়ে বেশি ৪৯ উইকেট পেয়েছেন। ১৯৬৮ সালে মাত্র ২৭ বছর বয়সে হেডিংলিতে সর্বশেষ টেস্টে অংশ নিয়েছেন। ঠিক চার বছর পূর্বে হেডিংলিতেই তিনি তার প্রথম টেস্টে অভিষেক ঘটিয়েছিলেন। স্মর্তব্য যে, নিজ দেশে অনুষ্ঠিত টেস্টে তার ব্যাটিং গড় ৭৫.২৮ হলেও বিদেশে তা ৩৩.৩৩। ৪২.৪৫ রান গড়ের পার্থক্য রেকর্ড হিসেবে বিবেচিত হচ্ছে।

## অবসর
১৯৬৯-৭০ মৌসুমের শেফিল্ড শিল্ডে ভিক্টোরিয়ার শিরোপা বিজয়ে দলের অধিনায়ক ছিলেন। এরপর বৃহৎ ব্যবসায় মনোনিবেশ ঘটানোর লক্ষ্যে ক্রিকেট খেলা থেকে দূরে সরে যান। খেলোয়াড়ী জীবন থেকে অবসর নেয়ার পর বৃহৎ ব্যবসায় সফল হন। এছাড়াও, তিনি ক্রিকেট রেফারি হিসেবে দায়িত্ব পালন করেছেন।

## তথ্যসূত্র

## আরও দেখুন
* শেফিল্ড শিল্ড
* ইয়ান রেডপাথ
* ভিক্টোরিয়া ক্রিকেট দল
* টেস্ট ক্রিকেটে ত্রি-শতকের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা
পরোটা

**পরোটা** একটি চ্যাপ্টা রুটিজাতীয় খাবার যা ভারতীয় উপমহাদেশে উদ্ভাবিত এবং বাংলাদেশ, ভারত, পাকিস্তান, শ্রীলঙ্কা এবং নেপালে ব্যাপক জনপ্রিয়।  পরোটা শব্দটি এসেছে পরত এবং আটা থেকে যার আক্ষরিক অর্থ হচ্ছে রান্না করা স্তরায়িত আটার খামির। অঞ্চলভেদে পরোটার বিভিন্ন উচ্চারণ এবং নাম প্রচলিত আছে। যেমন, পারান্থা, পারাউন্থা, প্রন্থা, পারোন্তে (পাঞ্জাবী), পরোটা (বাংলায়), পালাতা (; বার্মায়), *পরোঠা* (অসমিয়ায়), *ফরোটা* (সিলেটী ভাষায়) এবং ফারাটা (মরিশাস, শ্রীলঙ্কা ও মালদ্বীপ)।

## পটভূমি
সংস্কৃত শব্দ (স. पर, বা परा+स्थः, কিংবা स्थितः) থেকে হিন্দুস্তানি শব্দ *"পারাটা"*-র উদ্ভব। বর্তমান কর্ণাটকের দ্বাদশ শতকের শাসক তৃতীয় সোমেশ্বর কর্তৃক সংকলিত দ্বাদশ শতকের সংস্কৃত বিশ্বকোষ *[[মনসোল্লাস]]*- এ বিভিন্ন শুষ্ক গমের পুরানপলির উল্লেখ রয়েছে, যাকে ২০০৩ সালে আচায়া পরোটা হিসেবে বর্ণনা করেন। তবে পুরান পলি ভিন্ন ধরনের রুটি। নিজ্জার (১৯৬৮) কর্তৃক তাঁর বই "পাঞ্জাব আন্ডার দ্য সুলতানস ১০০০-১৫২৬ এডি"- এ সর্বপ্রথম পরোটার উল্লেখ পাওয়া যায়। তিনি বলেন, "পরোটা তৎকালীন পঞ্জাবে সভ্য এবং অভিজাতদের নিত্যকার খাবার ছিল।"

ব্যানার্জি (২০১০) বলেন পাঞ্জাবি  ও উত্তর ভারতীয় রন্ধনশৈলীতে পরোটা ছিল। পাঞ্জাবি রন্ধনশৈলীতে বিভিন্ন ধরনের মসলা দিয়ে পরোটায় পুর দেওয়া হতো। তবে ব্যানার্জি বলেন মুঘলরা পরোটার ভক্ত ছিলেন; যা বাংলাদেশের ঢাকার একাধিক স্তর বিশিষ্ট ও ফাঁপা *ঢাকাই পরোটা* কে পরিচিত করে তুলেছিল। ও'ব্রায়েন ২০০৩ সালে বলেন যে, দিল্লিতে পাঞ্জাবি পরোটা ১৯৪৭ সালের দেশভাগের পরে জনপ্রিয় হয়েছিল এমনটা বলা উচিত নয়; কেননা  দিল্লিতে পূর্ব থেকেই বিভিন্ন পাঞ্জাবি খাদ্য  জনপ্রিয় ছিল।

## বর্ণনা
পরোটা ভারতীয় উপমহাদেশের সমগ্র ভারতে অত্যন্ত জনপ্রিয় খামিরবিহীন সমতল রুটিগুলোর একটি এবং এটি তাওয়াতে গমের আটা ভেজে বা রান্না করে তৈরি করা হয় এবং অগভীর ভাজ দিয়ে তা তুলে নেয়া হয়।

## শক্তিমান

## অপকারীতা

## তথ্যসূত্র

## আরও দেখুন
*আলু পরটা
*নাশতা
*রুটি

## বহিঃসংযোগ
*নানা স্বাদের পরোটা-দৈনিক ইত্তেফাক
*চিকেন পরোটা-বিডিনিউজ২৪.কম 

বিষয়শ্রেণী:বেলুচি রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:বর্মী রন্ধনশৈলী
বিষয়শ্রেণী:রুটি
বিষয়শ্রেণী:পাকিস্তানি রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:কাশ্মীরি রন্ধনশৈলী
বিষয়শ্রেণী:নেপালি রন্ধনশৈলী
বিষয়শ্রেণী:পশতু রন্ধনশৈলী
বিষয়শ্রেণী:পাঞ্জাবি রন্ধনশৈলী
বিষয়শ্রেণী:সিন্ধি রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:পুরভরা খাবার
বিষয়শ্রেণী:বাংলাদেশী রন্ধনশৈলী
বিষয়শ্রেণী:পাকিস্তানি রুটি
বিষয়শ্রেণী:ভারতীয় রুটি
বিষয়শ্রেণী:দক্ষিণ ভারতীয় রন্ধনশৈলী
বিষয়শ্রেণী:তামিল রন্ধনশৈলী
বিষয়শ্রেণী:কেরল রন্ধনশৈলী
বিষয়শ্রেণী:কর্ণাটকের রন্ধনশৈলী
আবদুল গণি (মেজর)

মেজর **আবদুল গণি** (১ ডিসেম্বর ১৯১৫ - ১১ নভেম্বর ১৯৫৭) ছিলেন একজন বাঙালি সামরিক কর্মকর্তা।

## প্রারম্ভিক জীবন
আবদুল গণি পূর্ব বাংলার কুমিল্লা জেলার ব্রাহ্মণপাড়া উপজেলা  নাগাইশ গ্রামে ১ ডিসেম্বর ১৯১৫ সালে জন্মগ্রহণ করেন। তিনি প্রথমে কুমিল্লা এবং পরে কলকাতায় পড়াশোনা করেছেন। কলকাতায় তিনি কলকাতা ইসলামিয়া কলেজ থেকে ১৯৪০ সালে স্নাতক হন।

## সামরিক জীবন
দ্বিতীয় বিশ্বযুদ্ধ চলাকালে ১৯৪১ সালে আবদুল গণি ব্রিটিশ ভারতীয় সেনাবাহিনীতে যোগ দেন। তিনি লেফটেন্যান্ট হিসেবে কমিশন পান। তিনি বার্মা সেক্টরের লড়াইয়ে অংশগ্রহণ করেছেন। সাহসিকতার জন্য তিনি "টাইগার গণি" নামে পরিচিত ছিলেন।

ভারত বিভাগের পর তিনি ১৯৪৮ সালে ক্যাপ্টেন হিসেবে পদোন্নতি পান। আবদুল গণি ইস্ট বেঙ্গল রেজিমেন্টের প্রতিষ্ঠাতা। তিনি ১ম ইস্ট বেঙ্গল রেজিমেন্টের একটি কোম্পানির দায়িত্বে ছিলেন। ১৯৫৪ সালে তিনি সেনাবাহিনী থেকে অবসর নেন।

## রাজনৈতিক জীবন
১৯৫৪ সালে তিনি রাজনীতিতে যোগ দেন এবং স্বতন্ত্র প্রার্থী হিসেবে পূর্ব পাকিস্তান প্রাদেশিক পরিষদের সদস্য হন। তার মেয়াদকালে তিনি পূর্ব পাকিস্তানে ক্যাডেট কলেজ প্রতিষ্ঠায় ভূমিকা রেখেছেন। ভাষা আন্দোলনেও তিনি ভূমিকা পালন করেছেন।

## মৃত্যু
মেজর আবদুল গণি ১৯৫৭ সালের ১১ নভেম্বর পশ্চিম জার্মানির ফ্রাঙ্কফুর্টে মারা যান। এখানে অনুষ্ঠিত ওয়ার্ল্ড ভেটেরান সোলজার্স‌ কনফারেন্সে তিনি পাকিস্তানের প্রতিনিধি দলের নেতৃত্ব দিচ্ছিলেন। কুমিল্লা সেনানিবাসে তাকে দাফন করা হয়েছে।

## তথ্যসূত্র

বিষয়শ্রেণী:বাংলাদেশী সেনা কর্মকর্তা
বিষয়শ্রেণী:কুমিল্লা জেলার ব্যক্তি
বিষয়শ্রেণী:স্বতন্ত্র পাকিস্তানি রাজনীতিবিদ
বিষয়শ্রেণী:মৌলানা আজাদ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯১৫-এ জন্ম
বিষয়শ্রেণী:১৯৫৭-এ মৃত্যু
বিষয়শ্রেণী:সমাজসেবায় স্বাধীনতা পুরস্কার বিজয়ী
বিষয়শ্রেণী:বাঙালি রাজনীতিবিদ
বিষয়শ্রেণী:বাঙালি মুসলিম
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
বিষয়শ্রেণী:১৯১০-এর দশকে জন্ম
বিষয়শ্রেণী:২০শ শতাব্দীর বাঙালি
বিষয়শ্রেণী:খুলনা জিলা স্কুলের প্রাক্তন শিক্ষার্থী
বিষয়শ্রেণী:খুলনার রাজনীতিবিদ
বিষয়শ্রেণী:খুলনা বিভাগের সামরিক ব্যক্তি
দ্বিতীয় ফুয়াদ

**দ্বিতীয় ফুয়াদ** ( *ফুয়াদ আল-সানি*) (জন্ম ১৬ জানুয়ারি ১৯৫২) হলেন মিশরের মুহাম্মদ আলি রাজবংশের সদস্য। ১৯৫২ সালের জুলাই থেকে ১৯৫৩ সালের জুন পর্যন্ত তিনি মিশর ও সুদানের বাদশাহ ছিলেন।

## জীবনী
ফুয়াদ ১৯৫২ সালের ১৬ জানুয়ারি জন্মগ্রহণ করেছেন। মিশরে সংঘটিত বিপ্লবের কারণে তার পিতা প্রথম ফারুক ক্ষমতাত্যাগ করার পর ১৯৫২ সালের ২৬ জুলাই তিনি ক্ষমতালাভ করেন। ফারুকের ধারণা ছিল যে তার ক্ষমতাত্যাগের ফলে বিপ্লবী ও রাজতন্ত্র-বিরোধী শক্তি শান্ত হবে এবং তার পুত্র দেশের একতাবদ্ধকরণে সহায়ক হবেন। ফুয়াদের শাসনকাল এক বছরেরও কম সময় স্থায়ী ছিল। মিশরকে প্রজাতন্ত্র ঘোষণা করার পর ১৯৫৩ সালের ১৮ জুন তার শাসনকাল সমাপ্ত হয়। দ্বিতীয় ফুয়াদ ছিলেন মুহাম্মদ আলি রাজবংশের একাদশ ও সর্বশেষ শাসক। ১৮০৫ সাল থেকে এই রাজবংশ মিশর (পরবর্তীতে সুদান) শাসন করেছে।

সিংহাসন লাভের সময় ফুয়াদের বয়স এক বছরের চেয়েও কম ছিল। ফলে তিনি কখনো আনুষ্ঠানিকভাবে দায়িত্বলাভ করেননি। ফারুক ক্ষমতাত্যাগের পর নির্বাসিত হন। এসময় ফুয়াদও পরিবারের সাথে দেশত্যাগ করেন। ফুয়াদের অনুপস্থিতিতে মুহাম্মদ আবদেল মুনাইমের নেতৃত্বে একটি কাউন্সিল আনুষ্ঠানিকভাবে ফুয়াদের প্রতিনিধিত্ব করেছিল।

ক্ষমতাচ্যুতির পর ফুয়াদকে সুইজারল্যান্ডে আনা হয়। এখানে তিনি বড় হন। পরে তিনি প্যারিস চলে যান। এখানে তিনি বিয়ে করেন। তালাকের পর তিনি পুনরায় সুইজারল্যান্ড ফিরে আসেন।

## বিয়ে ও সন্তান
১৯৭৬ সালে ফুয়াদের সাথে ডমিনিক-ফ্রান্স পিকার্ডে‌র বিয়ে হয়। তিনি ইহুদি থেকে ইসলাম ধর্ম গ্রহণ করেছিলেন। এরপর তাকে **মিশরের রাণী ফাদিলা** উপাধি দেয়া হয়। ১৯৯৬ সালে তাদের তালাক হয়।

তাদের তিন সন্তান রয়েছে:
* মুহাম্মদ আলি (জন্ম ৫ ফেব্রুয়ারি ১৯৭৯)।
* ফাওজিয়া-লতিফা (জন্ম ১২ ফেব্রুয়ারি ১৯৮২)।
* ফখরউদ্দিন (জন্ম ২৫ আগস্ট ১৯৮৭)।

২০১০ সালের মে মাসে "অন টিভি"কে দেয়া এক সাক্ষাৎকারে তিনি তার মিশর ভ্রমণ, মিশরীয় জনগণের প্রতি তার অনুভূতি এবং তার মৃত পিতার সম্পর্কে মিশরীয়দের দৃষ্টিভঙ্গি নিয়ে বলেছেন।

## উপাধি
* **১৬ জানুয়ারি ১৯৫২ – ২৬ জুলাই ১৯৫২**: *মহামান্য* আমির আল-সাইদ
* **২৬ জুলাই ১৯৫২ – ১৮ জুন ১৯৫৩**: *মহামান্য* বাদশাহ।
* **১৮ জুন ১৯৫৩ – বর্তমান**: *মহামান্য* মিশর ও সুদানের বাদশাহ ফুয়াদ।

## বংশলতিকা



## আরও দেখুন
*মিশরীয় বিপ্লব ১৯৫২
*মুহাম্মদ আলি রাজবংশের বাদশাহ

## তথ্যসূত্র

*
*

## আরও পড়ুন
*

## বহিঃসংযোগ

*Egyptian Royalty by Ahmed S. Kamel, Hassan Kamel Kelisli-Morali, Georges Soliman and Magda Malek.
*L'Egypte D'Antan... Egypt in Bygone Days  by Max Karkegi.
*Facebook's Fuad II of Egypt "unofficial"
*Egyptian Royalty Genealogy - by Christopher Buyers

বিষয়শ্রেণী:মিশরের বাদশাহ
বিষয়শ্রেণী:সুদানের বাদশাহ
বিষয়শ্রেণী:শৈশবে ক্ষমতাচ্যুত শাসক
বিষয়শ্রেণী:১৯৫২-এ জন্ম
বিষয়শ্রেণী:প্রথম ফারুক
বিষয়শ্রেণী:মিশরের ফিল্ড মার্শাল
বিষয়শ্রেণী:জীবিত ব্যক্তি
বিষয়শ্রেণী:আধুনিক শিশু শাসক
বিষয়শ্রেণী:মুহাম্মদ আলি রাজবংশ
বিষয়শ্রেণী:কায়রোর ব্যক্তি
বিষয়শ্রেণী:মিশরীয় সিংহাসনের উত্তরাধিকারী
বিষয়শ্রেণী:আলবেনীয় বংশোদ্ভূত মিশরীয় ব্যক্তি
বিষয়শ্রেণী:তুর্কি বংশোদ্ভূত মিশরীয় ব্যক্তি
বিষয়শ্রেণী:মিশরীয় মুসলিম
রয়্যাল রাম্বল

**রয়্যাল রাম্বল** হলো পেশাদার কুস্তি প্রচারণা প্রতিষ্ঠান ডাব্লিউডাব্লিউই কর্তৃক প্রত্যেক বছরের জানুয়ারি মাসে আয়োজিত পেশাদারি কুস্তি প্রতি-দর্শনে-পরিশোধমূলক একটি অনুষ্ঠান।  প্রারম্ভিক আয়োজনটি, প্রতি-দর্শনে-পরিশোধ ছিল না কিন্তু প্রচারিত হতো টেলিভিশনে, বিশেষ করে ইউএস নেটওয়ার্কে। ১৯৮৯ বছরের আয়োজনটি ছিল প্রথম প্রতি-দর্শনে-পরিশোধ আয়োজন। বর্তমানে রয়্যাল রাম্বল ম্যাচে ৩০ জন কুস্তিগির অংশগ্রহণ করেন।  রেসলম্যানিয়া, সামারস্ল্যাম, সার্ভাইভার সিরিজ এর সাথে ডাব্লিউডাব্লিউই এর চারটি বড় আয়োজনের অংশ। রয়্যাল রাম্বল কে সবচেয়ে জনপ্রিয় আয়োজনগুলোর মধ্যে একটি ধরা হয়।

## বিজয়ী

## রয়্যাল রাম্বল রেকর্ডস

## তথ্যসূত্র


<abbr title="এই টেমপ্লেটটি দেখুন" style="background:#ffffff; color:#fd0000; border: 1px solid #fd0000;background:#ffffff; color:#fd0000; border: 1px solid #fd0000;background:none transparent;border:none;box-shadow:none;padding:0;;text-decoration:inherit;">দে</abbr>[//bn.wikipedia.org/w/index.php?title=%E0%A6%9F%E0%A7%87%E0%A6%AE%E0%A6%AA%E0%A7%8D%E0%A6%B2%E0%A7%87%E0%A6%9F:%E0%A6%B0%E0%A6%AF%E0%A6%BC%E0%A7%8D%E0%A6%AF%E0%A6%BE%E0%A6%B2_%E0%A6%B0%E0%A6%BE%E0%A6%AE%E0%A7%8D%E0%A6%AC%E0%A6%B2_%E0%A6%AC%E0%A6%BF%E0%A6%9C%E0%A6%AF%E0%A6%BC%E0%A7%80&action=edit স]রয়্যাল রাম্বল বিজয়ীপুরুষ
*জিম ডুজ্ঞান (১৯৮৮)
*বিগ জন স্টাড (১৯৮৯)
*হাল্ক হোগান (১৯৯০ এবং ১৯৯১)
*রিক ফ্লেয়ার (১৯৯২)
*ইয়োকোজুনা (১৯৯৩)
*ব্রেট হার্ট এবং লেক্স লুগার (১৯৯৪)
*শন মাইকেলস (১৯৯৫ এবং ১৯৯৬)
*স্টোন কোল্ড স্টিভ অস্টিন (১৯৯৭, ১৯৯৮ এবং ২০০১)
*মিস্টার ম্যাকম্যান (১৯৯৯)
*দ্য রক (২০০০)
*ট্রিপল এইচ (২০০২ এবং ২০১৬)
*ব্রক লেজনার (২০০৩)
*ক্রিস বেনোয়া (২০০৪)
*বাটিস্টা (২০০৫ এবং ২০১৪)
*রে মিস্টেরিও (২০০৬)
*দি আন্ডারটেকার (২০০৭)
*জন সিনা (২০০৮ এবং ২০১৩)
*র‌্যান্ডি অরটন (২০০৯ এবং ২০১৭)
*এজ (২০১০)
*আলবের্তো দেল রিও (২০১১)
*শেইমাস (২০১২)
*রোমান রেইন্স (২০১৫)
*শিনসুকে নাকামুরা (২০১৮)
*সেথ রলিন্স (২০১৯)
*ড্রু ম্যাকইন্টায়ার (২০২০)
*এজ (২০২১)
নারী
*আসকা (২০১৮)
*বেকি লিঞ্চ (২০১৯)
*শার্লট ফ্লেয়ার (২০২০)
*বিয়াঙ্কা বেলেয়ার (২০২১)
গ্রেটেস্ট
*ব্রোন স্ট্রোম্যান (২০১৮)


বিষয়শ্রেণী:রয়্যাল রাম্বল
হুসাইন কামেল

**সুলতান হুসাইন কামেল** (, , নভেম্বর ১৮৫৩ &ndash; ৯ অক্টোবর ১৯১৭) ছিলেন মিশরের সুলতান। ১৯১৪ সালের ১৯ ডিসেম্বর থেকে ১৯১৭ সালের ৯ অক্টোবর তিনি সুলতান ছিলেন।

হুসাইন কামেল ছিলেন খেদিভ ইসমাইল পাশার পুত্র। ব্রিটিশরা তার ভ্রাতুষ্পুত্র খেদিভ দ্বিতীয় আব্বাস হিলমিকে ক্ষমতাচ্যুত করার পর ১৯১৪ সালের ১৯ ডিসেম্বর হুসাইন কামেল মিশরের সুলতান ঘোষিত হন। নবগঠিত মিশর সালতানাত ব্রিটিশ আশ্রিত রাজ্য ঘোষণা করা হয়। এর ফলে মিশর খেদিভাতের উপর উসমানীয়দের কর্তৃত্ব শেষ হয়ে যায়। ১৮০৫ সালে মুহাম্মদ আলি পাশা ক্ষমতালাভের পর থেকে এই কর্তৃত্ব মূলত আনুষ্ঠানিকভাবে টিকে ছিল।

হুসাইন কামেলের মৃত্যুর পরে তার একমাত্র পুত্র কামেল এল দিন হুসাইন ক্ষমতা গ্রহণ করতে অসম্মতি জানান। এরপর হুসাইন কামেলের ভাই আহমেদ ফুয়াদ সিংহাসনে আরোহণ করেন।

## সম্মাননা
* ইম্পেরিয়াল অর্ডার অফ দ্য উসমান্স, প্রথম শ্রেণী
* অর্ডার অফ নোবিলিটি, প্রথম শ্রেণী
* নাইট অফ দ্য অর্ডার অফ ফ্রাঞ্জ জোসেফ, প্রথম শ্রেণী, *১৮৬৯*
* গ্র্যান্ড ক্রস অফ দ্য অর্ডার অফ দ্য সোর্ড‌, *১৮৯১*
* নাইট গ্র্যান্ড ক্রস অফ দ্য অর্ডার অফ দ্য বাথ (জিসিবি), *১৯১৪*
* গ্র্যান্ড ক্রস অফ দ্য লিজিওন দ্য'অনার, *১৯১৬*
* গ্র্যান্ড ক্রস অফ দ্য অর্ডার অফ সেইন্টস মরিস এন্ড লাজারাস, *১৯১৬*
* গ্র্যান্ড ক্রস অফ দ্য অর্ডার অফ দ্য রিডিমার, *১৯১৬*
* গ্র্যান্ড ক্রস অফ দ্য অর্ডার অফ দ্য ক্রাউন, *১৯১৬*
* গ্র্যান্ড ক্রস অফ দ্য অর্ডার অফ লেওপল্ড সেকেন্ড, *১৯১৭*

## তথ্যসূত্র

## বহিঃসংযোগ

বিষয়শ্রেণী:মুহাম্মদ আলি রাজবংশ
বিষয়শ্রেণী:মিশরের সুলতান
বিষয়শ্রেণী:মিশরের মন্ত্রী
বিষয়শ্রেণী:মিশরের সংসদের স্পিকার
বিষয়শ্রেণী:১৮৫৩-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:উসমানীয় সাম্রাজ্যের ফিল্ড মার্শাল
বিষয়শ্রেণী:মিশরের ফিল্ড মার্শাল
বিষয়শ্রেণী:আলবেনীয় বংশোদ্ভূত মিশরীয় ব্যক্তি
বিষয়শ্রেণী:মিশরীয় মুসলিম
বিষয়শ্রেণী:মিশরের অর্থমন্ত্রী
পিএইচ১বি

**পিএইচ১বি** ("প্ল্যানেট হান্টার ১" এর জন্য স্থায়ী) বা নাসার দেওয়া উপাধি কেপলার-৬৪বি, হল সার্কামবাইনারি কক্ষপথে পাওয়া চতুর্মুখী (কুইটারনারি) স্টার সিস্টেম কেপলার-৬৪ এর একটি বহির্গ্রহ। প্ল্যানেট হান্টার প্রকল্পের দুই শৌখিন জ্যোতির্বিজ্ঞানীরা আন্তর্জাতিক জ্যোতির্বিজ্ঞানীদের একটি ইয়েল বিশ্ববিদ্যালয় দলের সহায়তায় কেপলার স্পেস টেলিস্কোপ থেকে তথ্য ব্যবহার করে গ্রহটি আবিষ্কার করেন। ১৫ই অক্টোবর, ২০১২ সালে আবিষ্কারের ঘোষণা করা হয়। এটি একটি চতুর্মুখী (কুঅড্রুপল) তারকা সিস্টেমের মধ্যে প্রথম ত্রানজিটিং গ্রহ, প্রথম চতুর্মুখী তারকা সিস্টেমের সার্কামবাইনারি কক্ষপথ হিসেবে পরিচিত এবং একটি চতুর্মুখী তারকা সিস্টেমের প্রথম খুঁজে পাওয়া গ্রহ। এটি প্ল্যানেটহান্টার.ওআরজি এর আবিষ্কৃত গ্রহ হিসেবে নিশ্চিত ছিল।

## আকার
যুক্তরাজ্য ও যুক্তরাষ্ট্রের জ্যোতির্বিজ্ঞানীদের সমন্বয়ে গঠিত একটি স্বেচ্ছাসেবক দল ‘প্ল্যানেটহান্টারস ডট অর্গ’ ওয়েবসাইট ব্যবহার করে গ্রহটি আবিষ্কার করে। প্ল্যানেট হান্টারসের ওয়েবসাইটে বলা হয়, ধারণা করা হচ্ছে, গ্যাসে পরিপূর্ণ ওই গ্রহের আকার নেপচুনের চেয়ে সামান্য বড় এবং পৃথিবীর চেয়ে ছয় গুণের বেশি বড় নয়। সেখানে এক জোড়া নক্ষত্রকে ঘিরে দূরবর্তী গ্রহটি আবর্তন করছে। পরে আবার এক জোড়া নক্ষত্র ওই মূল নক্ষত্র জোড়াকে ঘিরে আবর্তন করছে।

## তথ্যসূত্র

## আরও পড়ুন
* **Discovery Announcement**: PlanetHunters.org, "PH1 : A planet in a four-star system", *15 October 2012* (accessed 20 October 2012)
* **Discovery Paper**: arXiv. "Planet Hunters: A Transiting Circumbinary Planet in a Quadruple Star System", *Megan E. Schwamb, Jerome A. Orosz, Joshua A. Carter, William F. Welsh, Debra A. Fischer, Guillermo Torres, Andrew W. Howard, Justin R. Crepp, William C. Keel, Chris J. Lintott, Nathan A. Kaib, Dirk Terrell, Robert Gagliano, Kian J. Jek, Michael Parrish, Arfon M. Smith, Stuart Lynn, Robert J. Simpson, Matthew J. Giguere, Kevin Schawinski*, 2012 October,  ;  ;

## বহিঃসংযোগ
* NASA JPL, "Citizens Discover Four-Star Planet with NASA's Kepler", **Whitney Clavin**, *15 October 2012* (accessed 20 October 2012)

বিষয়শ্রেণী:সার্কামবাইনারি গ্রহসমূহ
বিষয়শ্রেণী:সিগনেস (তারকামণ্ডল)
বিষয়শ্রেণী:২০১২-তে আবিষ্কৃত এক্সওগ্রহ
বিষয়শ্রেণী:ট্রানজিটিং এক্সওগ্রহসমূহ
বিউলির ডাল

**বিউলির ডাল**  (Vigna unguiculata) হলো ব্যাপকভাবে চাষকৃত  এক ধরনের বরবটি - বীজ জাতীয় শস্য। এটি **ফেলন ডাল** নামেও পরিচিত । Vigna জাতীয় শস্যের মধ্যে চার প্রকার উপ-প্রজাতি চিহ্নিত করা গেছে এর মধ্যে তিনটিই (textilis, pubescens and sinensis) ব্যাপকভাবে চাষ হয়।

বিউলির ডাল এশিয়া, আফ্রিকা, দক্ষিণ ইউরোপ, মধ্য ও দক্ষিণ আমেরিকা ক্রান্তীয় আচ্ছাদিত  আধা শুষ্ক অঞ্চলে গুরুত্বপূর্ণ শুঁটি জাতীয় ফসল। এটি একটি খরা সহনশীল ও উষ্ণ আবহাওয়া ফসল। বিউলির ডাল শুষ্ক অঞ্চলের জন্য ভালভাবে অভিযোজিত শস্য; যেখানে ক্রান্তীয় অঞ্চলের অন্যান্য শুঁটি জাতীয় ফসল ভালোভাবে বেড়ে ওঠেনা।

## তথ্যসূত্র

বিষয়শ্রেণী:বাংলাদেশের খাদ্যশস্য
বিষয়শ্রেণী:ভোজ্য কলাই
বিষয়শ্রেণী:নেপালের উদ্ভিদ
কালকা মেল

**নেতাজি এক্সপ্রেস** (পূর্বতন নাম **কালকা মেল)** ভারতীয় রেলের একটি ঐতিহ্যবাহী ট্রেন; যা ব্রিটিশ ইস্ট ইন্ডিয়া কম্পানি দ্বারা ১৮৬৬ সালে কলিকাতার সাথে দিল্লীকে জোড়ার জন্যে চালু করে। বর্তমানে এটি ভারতীয় রেল মন্ত্রণালয় দ্বারা সঞ্চালিত হয়।

নেতাজি এক্সপ্রেস ভারতীয় রেলের ইতিহাসে সব থেকে পুরনো ট্রেন। ইস্ট ইন্ডিয়ান রেলওয়ে কোম্পানির হাত ধরে ১৮৬৬ সালে হাওড়া থেকে শুরু প্রথম যাত্রা।

২০২১ সালের ২৩ জানুয়ারি কলকা মেলের নতুন নামকরণ করা হয় নেতাজি এক্সপ্রেস।

## ইতিহাস
ইস্ট ইন্ডিয়ান রেলওয়ে কোম্পানি দ্বারা চালিত, ট্রেনটি (মূলত 1 Up/2 Dn নম্বর) "ইস্ট ইন্ডিয়ান রেলওয়ে মেইল" হিসাবে 1864 সালে কলকাতা ও দিল্লির মধ্যে চলাচল শুরু করে। 1891 সালে দিল্লী থেকে কালকা পর্যন্ত এর চালনা প্রসারিত করা হয়েছিল। ট্রেনটি ছিল একটি প্রধান ব্যবস্থা যার মাধ্যমে ব্রিটিশ সরকারি কর্মচারীরা তাদের গ্রীষ্মকালীন রাজধানী সিমলায় কলকাতা থেকে পুরো সরকারী যন্ত্রপাতি নিয়ে গ্রীষ্মের মাসের শুরুতে ট্রেনে ভ্রমণ করত এবং ফিরে আসত। এটি গ্রীষ্মের শেষে। হাওড়া এবং কালকা উভয় স্টেশনেই প্ল্যাটফর্ম বরাবর অভ্যন্তরীণ ক্যারেজওয়ে চলমান ছিল যাতে ভাইসরয় এবং অন্যান্য উচ্চপদস্থ কর্মকর্তারা তাদের রেল কোচ পর্যন্ত গাড়ি চালাতে পারেন। হাওড়ার ক্যারেজওয়ে এখনও ব্যবহার করা হয় এবং প্ল্যাটফর্ম 8 এবং 9 এর মধ্যে চলে কিন্তু কালকাতে ক্যারেজওয়েটিকে একটি প্ল্যাটফর্মে রূপান্তরিত করা হয়েছে।  1990-এর দশকে ট্রেন সংখ্যার যৌক্তিকতার সাথে, কালকা মেল তার 1 Up/2 Dn নম্বর হারায় এবং এখন এটি হাওড়া থেকে 12311 এবং কালকা থেকে 12312 হিসাবে চলে। ভারতীয় নেতা সুভাষ চন্দ্র বসুর সম্মানে ট্রেনটির নামকরণ করা হয় নেতাজি এক্সপ্রেস। বোস গোমোহ রেলওয়ে স্টেশন থেকে এই ট্রেনে গোমোহ থেকে পেশোয়ারে পালিয়ে গিয়েছিলেন বলে ধারণা করা হয়েছিল।

## সংক্ষিপ্ত বিবরণ
কালকা মেল ওরফে নেতাজি এক্সপ্রেস বর্তমানে দেশের সবচেয়ে পুরানো ট্রেন, এতে মোট 24টি কোচ রয়েছে (এগারোটি স্লিপার ক্লাস কোচ, দুটি এসএলআর কোচ, দুটি সাধারণ ক্লাস কোচ, একটি প্রথম এসি-কাম-এসি দুটি টিয়ার কোচ, তিনটি এসি থ্রি টিয়ার কোচ, তিনটি এসি টু টিয়ার কোচ, একটি সেকেন্ড ক্লাস সিটিং এবং একটি প্যান্ট্রি কার) এবং মোট 4টি রেক রয়েছে। এই ট্রেনটিকে সুপারফাস্ট-মেইল হিসাবে শ্রেণীবদ্ধ করা হয়েছে এবং সর্বোচ্চ 110 কিমি/ঘন্টা গতিতে চলে। ট্রেনটি তার পুরো রুটে 37টি স্টেশনে থামে, এইভাবে ট্রেনে উঠা যাত্রীদের দূরত্বের বিধিনিষেধ মেনে চলতে হয় (সর্বনিম্ন ভ্রমণের দূরত্ব সমস্ত AC ক্লাসে 160 কিলোমিটার এবং স্লিপার এবং 2S-এ 480 কিলোমিটার)। যাইহোক, এটি দিল্লি-কালকা রুটে সমস্ত যাত্রী বহন করে।

যাত্রীদের চাহিদার কারণে, একটি এসি টু টিয়ার কোচ, একটি এসি থ্রি টায়ার কোচ, পাঁচটি স্লিপার ক্লাস কোচ, একটি সাধারণ শ্রেণির কোচ, আরএমএস কোচ, একটি এসএলআর কোচ এবং প্যান্ট্রি কার শুধুমাত্র চণ্ডীগড় জংশন থেকে যাত্রীদের জন্য আলাদাভাবে সংরক্ষিত। . তাই চণ্ডীগড়ের হাওড়ার দিকে যাত্রার সময় এই এগারোটি কোচ সংযুক্ত থাকে এবং চণ্ডীগড়েরই কালকার দিকে যাত্রার সময় আলাদা করা হয়।

## রুট এবং স্টেশন
ট্রেনের রুট গুরুত্বপূর্ণ স্টেশনসমূহঃ-

⇒ সর্বোচ্চ গতি

## তথ্যসূত্র

বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:ভারতের মেইল ট্রেন
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:হাওড়ার রেল পরিবহন
বিষয়শ্রেণী:ঝাড়খণ্ডের রেল পরিবহন
বিষয়শ্রেণী:বিহারের রেল পরিবহন
বিষয়শ্রেণী:উত্তরপ্রদেশের রেল পরিবহন
বিষয়শ্রেণী:দিল্লির রেল পরিবহন
আর্মড ফোর্সেস মেডিক্যাল কলেজ

**আর্মড ফোর্সেস মেডিক্যাল কলেজ (এএফএমসি)** ঢাকা ক্যান্টনমেন্টের অভ্যন্তরে অবস্থিত একটি সরকারি মেডিকেল কলেজ। বাংলাদেশ সরকার ১৯৯৯ সালে এটি প্রতিষ্ঠা করে। এটি বাংলাদেশ সশস্ত্র বাহিনীর দ্বারা পরিচালিত ও প্রতিরক্ষা মন্ত্রণালয়ের অধীনস্থ একমাত্র সরকারি মেডিকেল কলেজ। ১৯৯৯ থেকে ২০০৮ সাল পর্যন্ত এটি ঢাকা বিশ্ববিদ্যালয় এর অন্তর্ভুক্ত ছিল। ২০০৯ সাল থেকে এটি বাংলাদেশ ইউনিভার্সিটি অব প্রফেশনালস্ (বিইউপি) অধিভুক্ত।  এতে দুই ধরনের ছাত্র রয়েছে: মেডিকেল ক্যাডেট (এএফএমসি ক্যাডেট) এবং আর্মি মেডিকেল কর্পস ক্যাডেট (এএমসি ক্যাডেট)।

## ইতিহাস
১৯৯৯ সালের ২০ জুন ৫৬ জন মেডিকেল ক্যাডেট নিয়ে এর প্রশাসনিক কার্যক্রম শুরু হয়। এটি প্রতিরক্ষা মন্ত্রণালয়ের অধীন, স্বাস্থ্য ও পরিবার কল্যাণ মন্ত্রণালয় অনুমোদিত এবং বাংলাদেশ মেডিকেল ও ডেণ্টাল কাউন্সিল স্বীকৃত। এই চিকিৎসা মহাবিদ্যালয়ে প্রতিবৎসর ১০০ জন করে ছাত্র ভর্তি করানো হয় এবং ২০০৮ সাল পর্যন্ত এটি ঢাকা বিশ্ববিদ্যালয়ের অধিভুক্ত ছিল। ২০০৯ সাল থেকে এটি বাংলাদেশ ইউনিভার্সিটি অব প্রফেশনালস্-এর অধিভুক্ত হয়।

## চিত্রশালা

চিত্র:Academic building of Armed Forces Medical College (Bangladesh).jpg
চিত্র:Armed Forces Medical College (27074780576).jpg
চিত্র:Campus of AFMC.JPG
চিত্র:Female dormitory.jpg
চিত্র:Male dormitory A & B block, Intern dormitory (From front to behind).jpg


## ইতিহাস
বাংলাদেশ সশস্ত্র বাহিনীর আর্মি মেডিকেল কোর (এএমসি) যেখানে প্রতি বছর যথেষ্ট সংখ্যক ডাক্তার নিয়োগের ব্যবস্থা করে থাকে। দেখা যায় যে দেশের বিদ্যমান মেডিকেল কলেজগুলো থেকে নতুন প্রস্থোত স্নাতক হওয়া ডাক্তাররা সর্বদা সশস্ত্র বাহিনীর প্রয়োজনীয়তা পূরণ করতে পরিপূর্ণ নয়। এমতাবস্থায় সরকার সশস্ত্র বাহিনীতে নিযুক্ত করণের জন্য, সামরিকভাবে অনুপ্রাণিত এবং গুণগতভাবে উন্নত মেডিকেল স্নাতকদের ঘাটতি পূরণের পাশাপাশি জাতীয় স্বাস্থ্যসেবা পরিষেবার জন্য সুশৃঙ্খল এবং দক্ষ ডাক্তার সরবরাহের জন্য AFMC প্রতিষ্ঠার সিদ্ধান্ত নিয়েছে। ১৯৯৯ সালের ২০ জুন মেডিকেল ক্যাডেটদের সংযুক্তির  মাধ্যমে সশস্ত্র বাহিনী মেডিকেল কলেজের একাডেমিক কার্যক্রম শুরু হয়ে থাকে। 
## তথ্যসূত্র

## বহিঃসংযোগ

* 
* প্রাতিষ্ঠানিক ওয়েবসাইট

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৯৯-এ বাংলাদেশে প্রতিষ্ঠিত
বিষয়শ্রেণী:বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান
বিষয়শ্রেণী:ঢাকার হাসপাতাল
বিষয়শ্রেণী:বাংলাদেশ সশস্ত্র বাহিনীর মেডিকেল কলেজ
বিষয়শ্রেণী:বাংলাদেশ সশস্ত্র বাহিনীর শিক্ষাপ্রতিষ্ঠান
বিষয়শ্রেণী:বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের সামরিক স্থাপনা
বিষয়শ্রেণী:বাংলাদেশের সরকারি মেডিকেল কলেজ
বিষয়শ্রেণী:বাংলাদেশের সামরিক শিক্ষা ও প্রশিক্ষণ
বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা সেনানিবাস
ম্যাথু এলিয়ট

**ম্যাথু টমাস গ্রে এলিয়ট** (জন্ম: ২৮ সেপ্টেম্বর, ১৯৭১) ভিক্টোরিয়ার মেলবোর্নে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি উদ্বোধনী ব্যাটসম্যানরূপে মাঠে নামতেন। ঘরোয়া ক্রিকেটে ভিক্টোরিয়া ও দক্ষিণ অস্ট্রেলিয়া এবং কাউন্টি ক্রিকেটে গ্ল্যামারগন ও ইয়র্কশায়ারের প্রতিনিধিত্ব করেছেন **ম্যাথু এলিয়ট**।

## প্রারম্ভিক জীবন
১৯৯২-১৯৯৩ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। বেন্ডিগো ক্রিকেট ক্লাবে উদ্বোধনী ব্যাটসম্যান হিসেবে নামেন। এরপর খুব দ্রুতলয়ে অস্ট্রেলিয়ার ঘরোয়া ক্রিকেটে শীর্ষস্থানীয় উদ্বোধনী ব্যাটসম্যানরূপে গড়ে তুলেন নিজেকে।

## খেলোয়াড়ী জীবন
১৯৯৬-৯৭ মৌসুমে অস্ট্রেলিয়া জাতীয় ক্রিকেট দলে খেলার জন্য আমন্ত্রিত হন। নভেম্বর, ১৯৯৬ সালে ওয়েস্ট ইন্ডিজের বিপক্ষে তার টেস্ট অভিষেক ঘটে। দূর্ভাগ্যবশতঃ নিজস্ব দ্বিতীয় টেস্টে দলীয় সঙ্গী মার্ক ওয়াহ’র সাথে পিচের মাঝখানে ধাক্কা লেগে গুরুতর আহত হন। এরফলে তার হাঁটুতে অস্ত্রোপচার করতে হয়েছিল। ১৯৯৭ সালে দক্ষিণ আফ্রিকা সফরে যান। একই বছরে অ্যাশেজ সিরিজে ইংল্যান্ডের বিপক্ষে দুই সেঞ্চুরির সন্ধান পান। তন্মধ্যে, নিজস্ব সেরা ১৯৯ তুলেছিলেন তিনি। ১৯৯৭ সালে টেক্সাকো কাপের মাধ্যমে একদিনের আন্তর্জাতিকে অভিষিক্ত হন এলিয়ট। কিন্তু ঐ খেলায় তিনি মাত্র ১ রান তুলেন যা তার সীমিত ওভারের খেলায় একমাত্র অংশগ্রহণ। ১৯৯৮ সালে উইজডেন কর্তৃক বর্ষসেরা ক্রিকেটার মনোনীত হন তিনি। কিন্তু, দলে তিনি নিয়মিতভাবে অংশ নেননি। অ্যাশেজ সিরিজের পর ১৯৯৯ সালে জাতীয় দল থেকে ছিটকে পড়েন। স্টিভ ওয়াহ তার আত্মজীবনীতে লিখেছেন যে, ‘এলিয়ট উপযুক্ত প্রতিনিধি ... কিন্তু ক্রীড়াক্ষেত্রে মনোবিদ।’

## কাউন্টি ক্রিকেট
২০০৭ সালে কাউন্টি ক্রিকেটে ইয়র্কশায়ারের পক্ষে চুক্তিবদ্ধ হন। বিদেশী খেলোয়াড় ইউনুস খানের ২০০৭ সালের ক্রিকেট বিশ্বকাপে অংশগ্রহণের প্রেক্ষিতে তার এ অংশগ্রহণ। কিন্তু, পাকিস্তানের খুব দ্রুত বিদায়ের ফলে ইউনুস পুনরায় দলে ফিরে আসেন। এরফলে চুক্তি বাতিল করে অস্ট্রেলীয় বামহাতি ব্যাটসম্যান জিমি মাহেরের পরিবর্তে চার সপ্তাহের জন্য গ্ল্যামারগনের সদস্য হন।

## তথ্যসূত্র

## আরও দেখুন
* শেফিল্ড শিল্ড
* গ্রাহাম ম্যাকেঞ্জি
* অস্ট্রেলিয়া জাতীয় ক্রিকেট দল

## বহিঃসংযোগ
* 
* 
*হাউস্ট্যাটে ম্যাথু এলিয়ট

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:আইসিএল বিশ্ব একাদশের ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:কেনসিংটনের ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:চণ্ডীগড়ের ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
ডাব্লিউডাব্লিউই আন্তঃমহাদেশীয় চ্যাম্পিয়নদের তালিকা

ডাব্লিউডাব্লিউই আন্তঃমহাদেশীয় চ্যাম্পিয়নশীপ হল পেশাদারি কুস্তি চ্যাম্পিয়নশীপ। এটির মালিক আমেরিকান প্রমোশন ডাব্লিউডাব্লিউউ। ডাব্লিউডাব্লিউই তে এই খেতাবটি ১৯৭৮ সালে চালু করা হয়, তৎকালীন সময়ে এটি ওয়ার্ল্ড রেসলিং ফেডারেশন নামে পরিচিত ছিল। প্যাট প্যাটারশন প্রথম আন্তঃমহাদেশীয় চ্যাম্পিয়ন ছিলেন।
এটি ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ এর পর দ্বিতীয় সম্মানজনক চ্যাম্পিয়নশীপ। ২০০২ সালে,  ডাব্লিউডাব্লিউএফ এর নাম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তে পরিবর্তন করা হয়। ফলে ডাব্লিউডাব্লিউএফ আন্তঃমহাদেশীয় চ্যাম্পিয়নশীপ থেকে ডাব্লিউডাব্লিউই আন্তঃমহাদেশীয় চ্যাম্পিয়নশীপে পরিবর্তন করা হয়।

৭৭জন ভিন্ন চ্যাম্পিয়ন রয়েছেন। ক্রিস জেরিকো নয়বার রাজত্ব করেছেন, যেটি সবচেয়ে বেশি রাজিত্ব। দ্য হংকি টংকি টংক মতান ৪৫৪ দিন চ্যাম্পিয়ন ছিলেন। চারজন পুরুষ আছেন যারা ১ বছর (৩৬৫ দিন) বা তার বেশি দিন রাজত্ব করেছেন। তারা হলেন পেদরো মরালেস, ডন মুরাকো, রেনডি স্যাভেজ, এবং দ্য হংকি টংকি টংক ম্যান।
## চ্যাম্পীয়নশীপের ইতিহাস
### নাম

### রাজত্ব
 ,  অনুযায়ী,

## তথ্যসূত্র

## বহিঃসংযোগ

বিষয়শ্রেণী:ডাব্লিউডাব্লিউই চ্যাম্পিয়নশিপের তালিকা
এ গার্ল লাইক ইউ

**"এ গার্ল লাইক ইউ"** স্কটিশ গায়ক-সঙ্গীত রচয়িতা এডউইন কলিন্স এর তৃতীয় একক অ্যালবাম (-১৯৯৪) এর একটি গান । গানটিতে লেন ব্যারি এর ১৯৬৫ একক ভাবে গাওয়া "1-2-3" গানের ড্রাম এর সুর ব্যবহার করা হয়।

## মিউজিক ভিডিও
এই গানের দুইটি মিউজিক ভিডিও রয়েছে। যুক্তরাষ্ট্রে তৈরি নমুনাটিতে গানের বানীর প্রতি সম্মান দেখাতে উদ্ভাবনী রীতি ব্যবহৃত হয় (বিশেষত কলিন্স যখন গায় "আমার মাঝে দুষ্ট-আত্মাকে চিনতে তুমি আমাকে বাধ্য করেছ", একটি শিশু তার মুখের উপর শয়তানের ছবি আঁকে)। আন্তর্জাতিক নমুনাটিতে দেখা যায় কলিন্স গাওয়ার সময় অনেক জনের সাথে মিলে নেচেছেন।

## প্রযোজনা
 সেক্স পিস্তল এর ড্রামবাদক পল কুক গানটিতে ভাইব্রাফোন বাজিয়েছেন।

## [[মেধাস্বত্ব]] বিতর্ক
৩০শে সেপ্টেম্বর ২০০৯, কলিন্স এর ম্যানেজার তার মাইস্পেস পৃষ্ঠায় লিখেন কীভাবে কলিন্স এই গানের মেধাস্বত্ব পান এবং সবার এটা প্রাপ্তিসাধ্য করতে চেয়েছিলেন যাতে যে কেউ এটি ডাউনলোড করতে পারে, কিন্তু মাইস্পেস শুধুমাত্র প্রধান কিছু প্রতিষ্ঠানকে তাদের সাইটে সংরক্ষণ করার অনুমতি দিয়ে থাকে।

পরবর্তী পোস্টে লেখা হয় প্রধান সংবাদপত্রে এ খবর ছাপা হওয়ার পর, গানটি পুনরায় মাইস্পেস মিউজিক প্লেয়ারে পাওয়া যাবে। 

## ট্র্যাক তালিকা

; CD single
# "এ গার্ল লাইক ইউ" – 3:59
# "এ গার্ল লাইক ইউ" (Macramé remix by Youth) – 5:42

; French CD single
# "এ গার্ল লাইক ইউ" – 3:59
# "Out of This World" (Remixé par St-Etienne) – 4:58

; CD maxi
# "এ গার্ল লাইক ইউ"
# "Don't Shilly Shally"
# "Something's Brewing"
# "Bring It On Back"

; CD maxi
# "এ গার্ল লাইক ইউ"
# "If You Could Love Me" (acoustic version)
# "Don't Shilly Shally" (spotter's 86 demo version)
# "You're on Your Own"

## শীর্ষস্থান এবং সম্মাননা

### Weekly charts

### Year-end charts

### Certifications

## চরিত্রায়ণ ও কভার সংস্করণ
"এ গার্ল লাইক ইউ" ব্যবহৃত হয়েছিল *এম্পায়ার রেকর্ডস *গানে এবং দ্বিতীয়ত *চার্লি 'স এঞ্জেলস: ফুল থ্রটোল* এর গানে। টিভিতে, এটা দেখা গেছে *ক্লিওপেট্রা 2525 * "রান ক্লিও রান" পর্বে, *স্পিন সিটি* এর "দ্যা কমিটমেন্ট" পর্বে, এছাড়া মার্কস ও স্পেন্সার এর ২০১২ সালের বিজ্ঞাপনে। এলভিন এবং চিপমাংকস তাদের ২০০৭ সালের ভিডিও গেম *এলভিন এবং চিপমাংকস* এ একটি বোনাস ট্র্যাক হিসেবে ব্যবহার করে। দ্যা ব্ল্যাক কি'স তাদের "*টার্ণ* ব্লু বিশ্ব ভ্রমণ" এ বিভিন্ন প্রদর্শনীতে গানটিকে গেয়ে শোনায়।

## তথ্যসূত্র

বিষয়শ্রেণী:১৯৯৪-এর গান
সুশীল সেন

**সুশীলচন্দ্র সেনগুপ্ত** বা **সুশীল সেন** (১৮৯১ - ৩০ এপ্রিল, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৯০৭ সালে ১৫ বছর বয়সে জেলা ম্যাজিস্ট্রেট কিংসফোর্ড সাহেব বরিশাল প্রাদেশিক কংগ্রেস ভেঙে দেন এবং তখন বন্দে মাতরম ধ্বনি দেওয়ার জন্য ১৫ বছরের যুবক সুশীল সেনকে ১৫ ঘা বেত্রদণ্ড প্রদান করেন। পরবর্তীতে সুশীল সেন রাজনৈতিক ডাকাতির সময় নিজেদের গুলিতে নিহত হন। তার শব নদীতে নিক্ষেপ করা হয়।

## তথ্যসূত্র

বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:বাংলাদেশী বিপ্লবী
বিষয়শ্রেণী:১৮৯১-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:অনুশীলন সমিতি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:বাঙালি বিপ্লবী
বিষয়শ্রেণী:সিলেট জেলার বিপ্লবী
বিষয়শ্রেণী:সিলেট জেলার ব্যক্তি
বিষয়শ্রেণী:১৮৯২-এ জন্ম
অন্টারিও হাইওয়ে ৫২৫

অন্টারিও কানাডিয়ান প্রদেশের একটি প্রাদেশিক রক্ষণাবেক্ষণকারী সেকেন্ডারি রাজপথ যেটাকে সেকেন্ডারি হাইওয়ে ৫২৫ অথবা সাধারণভাবে হাইওয়ে ৫২৫ হিসেবে অভিহিত করা হয়। এটি একটি সংক্ষিপ্ত, দূরবর্তী সেকেন্ডারি হাইওয়ে যেটা হাইওয়ে ৫৯৬ থেকে ওয়াবাসিমুগ প্রথম নেশনস রিজার্ভ পর্যন্ত সংযুক্ত করেছে। এটি প্রথমে তৈরী হয়েছিল প্রদেশের দ্বিতীয়-পশ্চিম প্রান্তস্থ সেকেন্ডারি রাজপথ হাইওয়ে ৬৭৩ হিসাবে। এর আগে ১৯৮২ সালে রাস্তাটি হাইওয়ে-৫৯৬ বরাবর অনুমোদন লাভ করে; আগের রাস্তাগুলোতে সংখ্যার ব্যবহার গ্রেভেনহাস্ট ১৯৫৬ এবং ১৯৭৩ এর মধ্যে ছিল।

## যাত্রাপথের বিবরণ
মহাসড়ক-৫২৫ উত্তর-পশ্চিম অন্টারিওর একটি প্রত্যন্ত রাজপথ। এর ৩৫.৫ কিলোমিটার (২২.১ মাইল) ব্যাপ্তি বরাবর কোন জনবসতি ছিল না, এবং নিকটস্থ জনবসতি ছিল উত্তর প্রান্তের মিন্যাক্কির কাছাকাছি এবং দক্ষিণ প্রান্তের হোয়াইটডগের কাছাকাছি। রাস্তাটি মিন্যাক্কির পশ্চিমে শুরু হয়েছে, মহাসড়ক-৫৯৬ এর শাখাবিন্যাস থেকে বাদ দেয়া হয়েছে, যা দক্ষিণ থেকে কেনোরার দিকে গেছে। এটা পূর্বে বালির লেক দ্বারা বেষ্টিত জমির বিস্তৃত অংশ এবং পশ্চিমের সোয়ান লেক ও টিটু লেক বরাবর উত্তরে গেছে, পুরোটাই উইনিপেগ নদীর মধ্যস্থিত বিভাগ-রেখা। ঝিগঝাকিং সাধারণত উত্তর দিকের মহাসড়কটি ঘন উত্তরীয় বনের মধ্যদিয়ে অতিক্রম করেছে। এর প্রায় মাঝামাঝি, রাস্তাটই সিগণেট লেক রোড মিলিত হয়েছে, যা দিয়ে দূরবর্তী শিবিরে প্রবেশ করা যায়। মহাসড়কটি উত্তরে চলে গেছে, এর সাথে সাথেই ওয়াবাসিমুগ (ইজলিংটন) রিজার্ভ প্রবেশপথ শেষ হওয়ার আগেই পশ্চিমে ঘুরেছে। রাস্তাটি ক্যারিবু জলপ্রপাত এবং হোয়াইটডগের মধ্যে দিয়ে প্রবেশাধিকার দিতে রিজার্ভের মধ্যে দিয়ে চলে গেছে।

## ইতিহাস
বর্তমান হাইওয়ে ৫২৫ তে প্রধানত সংখ্যা ব্যবহৃত হয় না। ১৯৫৬ সালে, কিংস মহাসড়কের মধ্যে সংযোগ উন্নয়ন করতে জনপথ অধিদপ্তর কর্তৃক কয়েক ডজন সেকেন্ডারি মহাসড়কের জন্য সংখ্যা বরাদ্ধ হয়েছিল।  মহাসড়কটি এখনকার দিনের উত্তর মুসকোকা জেলা সড়ক ১৮ রুট হাইওয়ে ১১ থেকে মুসকোকা সেন্টার পর্যন্ত অনুসরণ করে।  এটা ১৯৭২ এর প্রথম দিকে এবং ১৯৭৩ সালের পরে, সংক্ষেপে মুসকোকা জেলা পৌরসভা প্রতিষ্ঠার পরে অনঅনুমোদিপ্রাপ্ত ছিল। 

সাম্প্রতিক মহাসড়ক ৫২৫ কে ১৯৮২ সালে নামকরণ করা হয়েছিল। এর আগে যে রাস্তা ১৯৭০ সালের মাঝামাঝি মনোনীত হয়েছিল সেটা মহাসড়ক ৫৯৬ এর একটি সংযোজিত অংশকে অনুসরণ করে।  রাস্তাটি যখন অধিকৃত ছিল, তখন নুড়ি পাথর ছড়িয়ে ছিল কিন্তু সুগম করা হয়েছিল।

## প্রধান ছেদ
নিম্নলিখিত টেবিলে হাইওয়ে ৫২৫ বরাবর প্রধান জংশনের তালিকা দেয়া হয়েছে। রাস্তাটি সম্পূর্ণরূপে কেনোরা জেলার মধ্যে অবস্থিত।.
{| class="wikitable" style="width:800px;"
|-
!অবস্থান
!কিমি
!গন্তব্য
!টীকা
|-
|rowspan="2"|অসংগঠিত কেনোরা জেলা
|0.0
|
|
|-
|৩৫.৫
|
|রাস্তাটি চলে গেছে হোয়াইটডগ এবং ক্যারিবু জলপ্রপাতের দিকে

## তথ্যসূত্র
ফাস্টলেন (২০১৬)

**ফাস্টলেন** একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি ফাস্টলেন কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ২০১৬ সালের ২১শে ফেব্রুয়ারি তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের কুইকেন লোনস এরিনায় অনুষ্ঠিত হয়েছে; যা ২০১৪ সালের টিএলসি: টেবিলস, ল্যাডার্স অ্যান্ড চেয়ার্সের পর এই মাঠে ডাব্লিউডাব্লিউইর প্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে ডিন অ্যামব্রোজ ও ব্রক লেজনারকে পরাজিত করেছে। অন্যান্য শীর্ষস্থানীয় ম্যাচে, এজে স্টাইলস ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে ক্রিস জেরিকোকে এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে কেভিন ওয়েন্স ডলফ জিগলারকে পিনফলের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান *[[ডাব্লিউডাব্লিউই র|র]]* এবং *[[ডাব্লিউডাব্লিউই স্ম্যাকডাউন|স্ম্যাকডাউনে]]* প্রদর্শন করা হয়েছে।

## পটভূমি
ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের ফেব্রুয়ারি মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।

২০১৬ সালের এই অনুষ্ঠানটি ফাস্টলেন কালানুক্রমিকের দ্বিতীয় অনুষ্ঠান ছিল, যা ২১শে ফেব্রুয়ারি তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের কুইকেন লোনস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

## ফলাফল

## তথ্যসূত্র

## বহিঃসংযোগ
*  

২০১৬
ফাস্টলেন
ফাস্টলেন
বিষয়শ্রেণী:ফেব্রুয়ারি ২০১৬-এ মার্কিন যুক্তরাষ্ট্রে ঘটনা
বিষয়শ্রেণী:২০১৬-এ ওহাইও
বিষয়শ্রেণী:ওহাইওতে ঘটনা
বিষয়শ্রেণী:ক্লিভল্যান্ডে পেশাদার কুস্তি
ধুনাচি

**ধুনাচি** ধুনা জ্বালাবার একটি  প্রাচীন তৈজসপত্র | হিন্দু পুজোতে 'ধুনাচি আরতি' এক বিশেষ আচার | প্রধানত পঞ্চপ্রদীপের আগে অথবা পরে 'ধুনাচি আরতি' করা হয় | সাধারণত মাটি কিংবা পিতলের ধুনাচির প্রচলন দেখা যায় | নারকেলের ছোবড়া আর ধুনা দিয়ে ধুনাচি জ্বালানো হয় |
দুর্গাপুজো ,লক্ষ্মীপুজো,কালীপূজা  তে বিশেষ ধুনাচি আরতি করা হয় | এছাড়া বেনারসের ধুনাচি আরতিও বিশেষ দর্শনীয় | ভারতের অনেক প্রদেশে 'ধুনাচি আরতি' কে 'ধূপ আরতি' বলা হয় |

বিষয়শ্রেণী:পাত্র
দীঘিনালা সরকারি উচ্চ বিদ্যালয়

**দিঘীনালা সরকারি উচ্চ বিদ্যালয়** বাংলাদেশের খাগড়াছড়ি জেলার একটি শিক্ষাপ্রতিষ্ঠান। ১৯৬৪ সালে প্রতিষ্ঠিত এই বিদ্যালয়টি বর্তমানে উপজেলার সেরা বিদ্যালয় হিসেবে বিবেচিত।

## প্রধান শিক্ষক
বর্তমানে প্রধান শিক্ষকের দায়িত্ব পালন করছেন ভারপ্রাপ্ত প্রধান শিক্ষক অনুপ চন্দ্র দাস।

## অবস্থান
এই বিদ্যালয়টি চট্টগ্রাম বিভাগের খাগড়াছড়ি জেলার দিঘীনালা উপজেলায় অবস্থিত।

## ইতিহাস
বিদ্যালয়টি ১৯৬৪ সালে প্রতিষ্ঠিত হয়।

## শিক্ষক-শিক্ষার্থী
এই বিদ্যালয়টিতে বর্তমানে ৯০০ শিক্ষার্থী এবং ৮ জন শিক্ষক রয়েছেন।

## পোশাক
*ছেলে- সাদা শার্ট, কালো প্যান্ট এবং সাদা জুতা। 
*মেয়ে-সাদা ফ্রগ ,কালো কামিজ এবং সাদা জুতা।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:খাগড়াছড়ি জেলার বিদ্যালয়
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
ভেরা ক্যাট্‌য

থাম্ব|অরেগন রাজ্যের মেয়র ভেরা ক্যাট্‌য এর আমায়িক সেই চেহারা, মেয়র থাকাকালীন তার শিল্প ও সংস্কৃতিতে যার ছিল অশেষ অবদান যার কারণে ভাস্কর্য স্থাপন করা হয়
**ভেরা ক্যাট্‌য** (যা মেয়র ভেরা ক্যাট্‌য নামেও পরিচিত) হলো আমেরিকান শিল্পী বিল বেনের তৈরি ভেরা ক্যাট্‌য এর একটি ব্রোঞ্জের ভাস্কর্য। এটি ২০০৬ সালে অরেগন রাজ্যের পোর্টল্যান্ডের ইস্টব্যাঙ্ক এস্প্লানেডে উম্মোচিত হয়। ক্যাট্‌য ১৯৯৩ থেকে ২০০৫ সাল পর্যন্ত এই শহরের মেয়র ছিলেন। মেয়র থাকাকালীন তিনি শিল্প ও সংস্কৃতিতে সহযোগিতা করতেন এবং অরেগনে পার্সেন্ট ফর আর্ট কার্যক্রমের প্রতিষ্ঠা করেন। তিনি ইস্টব্যাঙ্ক এস্প্লানেডের নির্মাণেও সহায়ক ভূমিকা রাখেন, যেটির নামকরণ তার নামানুসারে হয়েছিল। জনগণ ভাস্কর্যটিকে ইতিবাচকভাবে গ্রহণ করেছে এবং লোকজন এটিকে কাপড়, ফুল দিয়ে বিভিন্ন সাজসজ্জায় সাজায়।

## বর্ণনা ও ইতিহাস
ভাস্কর্যটির অর্থায়ন করেছিল পোর্টল্যান্ডের কিছু বিত্তবান বাসিন্দা এবং ক্যাট্‌যের সাবেক কর্মকর্তাদের সহায়তায় এটির অনুমোদনের বাবস্থা করেছিল রিজিওনাল শিল্প ও সংস্কৃতি কাউন্সিল (আরএসিসি)। হথম ব্রিজ ও প্রধান সড়ক মার্কারের উত্তরে, এসপ্ল্যানেডের দক্ষিণ প্রান্তের চত্বরে ভাস্কর্যটি উন্মোচিত করা হয়। এটি ৫৩ ইঞ্চি (১৩০ সেমি) x ১৮ ইঞ্চি (৪৬ সেমি) x ১৮ ইঞ্চি (৪৬ সেমি) আকারের এবং বাকি অংশ একটি কমলা রঙের ত্রিকোণাকার ভিত্তির উপর বসানো রয়েছে। পোর্টল্যান্ড স্টেট বিশ্ববিদ্যালয়ের দৈনিক ভ্যানগার্ডে ভাস্কর্যটিকে বর্ণনা করা হয়েছে এভাবে: “ছোট্ট শরীরটি পা ও হাত গুলোকে আড়াআড়ি করে ঝুঁকে রয়েছে, পরস্পরকে এমনভাবে জড়িয়ে আছে যেন তার শীত করছে। উন্মুক্ত ও অসমান দাঁতগুলো দেখে মনে হয় যেন ক্যাট্‌য পথচারীদেরকে কামড় দিবেন। সর্বোপরি, তার পুরো চেহারাই দেখা যাচ্ছে এবং তার চুলগুলোকে জীবন্ত মনে হয়।” ভাস্কর্যটির ল্যাপেলে একটি পোর্টল্যান্ড গোলাপ আছে। অরেগনের বাসিন্দাদের মতে, ভাস্কর্যটির কোলের ভাঁজে বসে শিশুরা ছবি তোলে এবং রাতে কখনো কখনো পথচারীদেরকে ভয় দেখায়। এটি রিজিওনাল শিল্প ও সংস্কৃতি কাউন্সিলের সংগ্রহের একটি অংশ। সংগঠনটির ভাষ্যমতে, “এটি শিল্পের প্রতি তার (ক্যাট্‌য-এর) রাজনৈতিক নেতৃত্ব ও ভালোবাসার জন্য জনসাধারণের শ্রদ্ধার বহিঃপ্রকাশ।”
রিজিওনাল শিল্প ও সংস্কৃতি কাউন্সিলের আয়োজনে এবং সহযোগী বন্ধুদের অর্থায়নে আয়োজিত ভাস্কর্যটির আকস্মিক উন্মোচনের অনুষ্ঠানে ক্যাট্‌য উপস্থিত ছিলেন। এছাড়াও উপস্থিত ছিলেন মেয়র টম পটার, তিনজন কমিশনার, বিল কেন, তার বন্ধুগণ ও প্রাক্তন কর্মকর্তাগণ। ক্যাট্‌য তার ছেলের দেয়া মালা পরিহিত ছিলেন। তিনি বলেন, “ভাস্কর্যটি আমার চেয়েও সুন্দর” এবং তিনি দক্ষিণ ইস্টব্যাঙ্ক এস্প্লানেডের সম্প্রসারণের কাজ অব্যাহত রাখতে কর্মকর্তাদের অনুপ্রাণিত করেন।

বিষয়শ্রেণী:১৯৩৩-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:লিউকিমিয়ায় মৃত্যু
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:ব্রুকলিন কলেজের প্রাক্তন শিক্ষার্থী
বিষয়শ্রেণী:ভাস্কর্য
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী রাজনীতিবিদ
বিষয়শ্রেণী:ব্রুকলিনের_রাজনীতিবিদ
হ্যারিকেন ফিলিপ (২০০৫)

**হ্যারিকেন ফিলিপ** সল্প সময়ের জন্য আটলান্টিকের উপর দিয়ে সেপ্টেম্বর ২০০৫-এ আটলান্টিক হ্যারিকেন ঋতুতে আবর্ত হয়েছিল। ফিলিপ হচ্ছে উক্ত ঋতুর ষোলতম ঝড় এবং নবম হ্যারিকেনের নাম।

পূর্ব এবং উত্তর গোলার্ধের দিকে প্রবাহিত হওয়ার সময় হ্যারিকেন ফিলিপ প্রাথমিকভাবে ১৭ই সেপ্টেম্বর লেসসার এন্টিলিসে আবর্ত হয়েছিল। ফিলিপ ১৮ই সেপ্টেম্বরে হ্যারিকেনে রুপ নেয় এবং ২০ সেপ্টেম্বর, ২ দিনের মধ্যে বায়ু প্রবাহ বৃদ্ধি পেয়ে আবহাওয়ার বিরুপ প্রতিক্রিয়া দেখা দেয় এবং দুর্বল ফিলিপ প্রবল ঝড়ে রুপ নেয়। ফিলিপ ঘূর্ণিপাকটি প্রবাহিত হয়ে ২৩ সেপ্টেম্বরে এসে ক্ষান্ত হয়।

## আবহাওয়া ইতিহাস

সেপ্টেম্বর ৯ তারিখে আফ্রিকান উপকূলের দিকে ক্রান্তীয় ঢেউ বন্ধ হয়ে আটলান্টিকের দিকে প্রবাহিত হয়। এটা ২৩ সেপ্টেম্বর আরও সজ্জিত হয় এবং  ন্যাশনাল হ্যারিকেন সেন্টার খুব কাছ থেকে এর উন্নতি পর্যবেক্ষণ করে। ক্রান্তীয় নিম্মচাপটি ১৭ সেপ্টেম্বর ঢেউ থেকে এর আবর্ত হয় যা ৩৫০ মাইল ( ৫৬০ কিমি) বেগে পূর্ব  বার্বাডোস এর দিকে প্রবাহিত হয়. সন্ধ্যার মধ্যেই নিম্মচাপটি শক্তিশালী হয়ে  ফিলিপ ঘূর্ণিঝড়ে রুপ নেয়, অফিসিয়ালি পূর্বাভাস স্পষ্ট জানিয়ে দেয় যে ফিলিপ উত্তর দিকে সরে যাবে এবং লেসসার এন্টিলিস এর দিকে যাবে না যদিও আবহবিজ্ঞান মতে দ্বীপের দিকেও এর প্রভাব পরতে পারে।

ফিলিপ আরও শক্তিশালী হতে থাকে, পরে তা হ্যারিকেন এ রুপ নেয় ১৮ সেপ্টেম্বর ,এবং উত্তর দিকে প্রবাহিত হয়ে আবহাওয়ার অবনতি ঘটতে থাকে, এটা আরও ইঙ্গিত করে যে ফিলিপ এর প্রবাহ আরও ভয়ংকর হ্যারিকেন এ রুপ নিতে পারে। যাইহোক ফিলিপ এর দরুন অধিকতর বায়ু প্রবাহ নিম্মচাপ থেকে উচ্চ বায়ু প্রবাহ তৈরি করে, এর সম্প্রসারণ হ্যারিকেন রিতা আংশিক ক্ষতি সাধন করে। এই বিভক্তির ফলে  ফিলিপের বায়ু প্রবাহ ৮০ মাইল/ঘণ্টা ( ১৩০ কিমি/ঘণ্টা) এ নেমে আসে, ফিলিপ দুর্বল হয়ে ঘূর্ণিঝড় এ রুপ নেয়, যা ২০ সেপ্টেম্বর পর্যন্ত স্থায়ী হয়।
## প্রারম্ভিক, প্রভাব এবং নামকরণ
লেসসার এন্টিলিস এর নিকট স্বাভাবিক আবহ থাকা সত্ত্বেও, কোন ঘূর্ণিঝড় এর সতর্কতা জারি করা হয়নি, অফিসিয়াল সতর্কতার বিপরীতে ফিলিপ দ্বীপের পূর্বদিকে শক্তিশালী হয়ে উঠে। একটি ক্রান্তিও ঘূর্ণিঝড় সতর্কতা জারি করা হয় ২৩ সেপ্টেম্বর, বারমুডা তে, কিন্তু তার প্রয়োজন হয় না যখন ফিলিপ দীপের দক্ষিণে দুর্বল হয়ে পরে। ঝড়টি দমকা বাতাস আর আদ্রতা বয়ে আনে দ্বীপের দিকে, সাথে ০.১৫ ইঞ্চি (৩.৮ মিমি) বৃষ্টিপাত হয় ২৩ এ সেপ্টেম্বর। প্রবাহটি হালকা বৃষ্টিপাত ঘটাতে থাকে দ্বীপে এবং ফিলিপ নিষ্ক্রিয় হতে থাকে, এর দরুন পুরো মাস ব্যাপী নিম্মচাপ ঘটতে থাকে।

যখন ১৭ সেপ্টেম্বর ক্রান্তীয় ঘূর্ণিঝড় ফিলিপ আবর্ত হয়, সেটা ছিল ওই ঋতুর প্রথম এবং ১৬তম ঘূর্ণিঝড় এর আবহ, ১৯৩৩ এর ১০ দিন ব্যাপী ঘূর্ণিঝড় যা ১৬তম অবস্থানে ছিল তার মাত্রা অতিক্রম করে।

## আরও দেখুন
* ক্রান্তীয় ঘূর্ণিঝড়
* আটলান্টিক হ্যারিকেন ঋতুর ২০০৫-এ ঝড় এর তালিকা
* আটলান্টিক হ্যারিকেন ঋতুর ২০০৫-এর সময়ক্ষণ

## তথ্যসূত্র

## বহিঃসংযোগ

* NHC's এ হ্যারিকেন ফিলিপ সংগ্রহ

বিষয়শ্রেণী:২০০৫ এ আটলান্টিক হ্যারিকেন ঋতু
বিষয়শ্রেণী:প্রথম শ্রেণির আটলান্টিক হ্যারিকেন সমূহ
ভেস্টগ্রেনসা (স্টেশন)

**ভেস্টগ্রেনসা**  (প্রকৃতপক্ষে **অ্যালিভল হেভবাই**) ছিল নরওয়ের অসলো মেট্রোর সন্সভান রেলপথের একটি লাইট রেল স্টেশন। ১৯৩৪ সালের ১০ অক্টোবর এটি চালু করা হয়েছিল এবং এটি ব্লিন্ডার্ন ও  অ্যালিভল স্টেডিয়ন স্টেশনের মাঝে অবস্থিত ছিল। ১৯৯০ এর দশকের শুরুতে সন্সভান রেলপথটি লাইট রেল থেকে মেট্রো মানে উন্নীত করার সময় স্টেশনটি পুনঃনির্মাণ করা হয়। ফরসনিংস্পারকেন নামের নতুন একটি স্টেশন তৈরি করা হলে, ১৯৯৯ সালের ২২ আগস্টে এটি বন্ধ করে দেয়া হয়।

## ইতিহাস
অ্যালিভল হেভবাই স্টেশন ১৯৩৪ সালের ১০ অক্টোবর চালু করা হয়েছিল, যখন অ্যাকার্সবেনার্ন মেজরস্টুয়েন থেকে সন্সভান পর্যন্ত একটি লাইট রেলপথ তৈরি করে।  মেজরস্টুয়েন থেকে কর্সভোল (বর্তমানে অসথর্ন) পর্যন্ত পথটি দুই লাইন বিশিষ্ট এবং সেখান থেকে সন্সভান পর্যন্ত এক লাইন বিশিষ্ট। ১৯৩৯ সালের ২১ ফেব্রুয়ারি, কর্সভোল থেকে সন্সভান পর্যন্ত পথটি দুই লাইনে উন্নীত করা হয় এবং কর্সভোলের নাম পরিবর্তন করে অসথর্ন করা হয়। উত্তরাভিমুখী অ্যালিভল স্টেডিয়ন স্টেশনের সাথে বিভ্রান্তি এড়াতে অ্যালিভল হেভবাই স্টেশনেরও নাম পরিবর্তন করে ভেস্টগ্রেনসা করা হয়।

১৯৭৫ সালে, যখন অসলো পৌর কর্তৃপক্ষ কোম্পানির সব স্টক কিনে নেয়, তখন পর্যন্ত ভেনগ্রেনসা হোলমেনকলব্যানেন অপারেটিং নেটওয়ার্কের অন্তর্ভুক্ত ছিল। ১৯৯০ দশকের শুরুর দিকে সন্সভান রেলপথের স্টেশনগুলো মেট্রো মানে উন্নীত করা হয়

১৯৯২ সালে অসলো পরিবহন কর্তৃপক্ষ নর্ডবার্গ এবং ফ্রন স্টেশন বন্ধ করার সিদ্ধান্ত নেয়, কেননা এর রক্ষণাবেক্ষণ বেশ ব্যয়বহুল ছিল। ভেস্টগ্রেনসার প্লাটফরমগুলোকে কয়েক মিটার সরিয়ে মেট্রো ট্রেনের সাথে সমন্বয় করা হয়। ৭ বছর পর, ১৯৯৯ সালের ২২ আগস্টে ভেস্টগ্রেনসা স্টেশনটি বন্ধ করে দেয়া হয় এবং এর পরিবর্তে সদ্য চালু হওয়া ফরসনিংস্পারকেন স্টেশনটি ব্যবহৃত হতে থাকে।

## অবস্থান
ভেস্টগ্রেনসা স্টেশন অ্যালিভল হেজেবাই-এ অসলোর নিকটে অসলো ইনোভেশন সেন্টার (নরয়েজিয়ান: *Forskningsparken*) ও অ্যালিভল স্টেডিয়ন ফুটবল স্টেডিয়ামের মধ্যে অবস্থিত। স্টেশনটি একটি উঁচু বাঁধের উপর অবস্থিত, যার কিছু মিটার দূরে ভেস্টগ্রেনসা নামেরই একটি সেতু পথচারীদের জন্য হাঁটার একটি পথের উপর দিয়ে চলে গেছে। স্টেশনটি অ্যালিভল হেজেবাই-এর আবাসিক এলাকার পাশাপাশি ব্লিন্ডার্নে অসলো বিশ্ববিদ্যালয়ের যোগাযোগের কাজে ব্যবহৃত হয়। স্টেশনটির কাছেই বহু বছর ধরে একটি স্কাউট ক্যাম্প ছিল।

## পাদটীকা

## টীকা

## গ্রন্থপঞ্জি

*
*
*
*
*

বিষয়শ্রেণী:অসলোর অসলো মেট্রো স্টেশন
বিষয়শ্রেণী:১৯৩৪-এ খুলে দেওয়া স্টেশন
বিষয়শ্রেণী:১৯৯৯-এ বন্ধ হওয়া রেলওয়ে স্টেশন
বিষয়শ্রেণী:অব্যবহৃত অসলোর মেট্রো স্টেশন
বিষয়শ্রেণী:নরওয়ের ১৯৩৪-এর স্থাপনা
বিষয়শ্রেণী:১৯৯৯-এ নরওয়ের বন্ধ হওয়া প্রতিষ্ঠান
বিষয়শ্রেণী:১৯৩৪-এ চালু রেলওয়ে স্টেশন
প্রসপেক্ট মাউন্টেন ভেটেরানস্‌ মেমোরিয়াল মহাসড়ক

**প্রসপেক্ট মাউন্টেন ভেটেরানস্‌ মেমোরিয়াল মহাসড়ক** নিউইয়র্কের লেক জর্জের একটি পার্কওয়ে। রাস্তাটি ৫.৮৮ মাইল (৯.৪৬ কিমি)  দীর্ঘ, যা ইউএস রুট ৯ (ইউএস ৯) ও নিউইয়র্ক স্টেট রুট ৯এন (এনওয়াই ৯এন) এর সংযোগস্থল থেকে শুরু হয়েছে এবং শেষ হয়েছে প্রসপেক্ট পর্বতের চূড়ায়। যদিও নিউইয়র্ক রাজ্য পরিবহন বিভাগের নম্বরবিহীন রেফারেন্স রুট হিসেবে রাস্তাটির নামকরণ নিউইয়র্ক স্টেট রুট ৯১৭এ করা হয়েছে, কিন্তু রাস্তাটির রক্ষণাবেক্ষণের কাজ নিউইয়র্ক রাজ্য পরিবেশ সংরক্ষণ বিভাগ করে।

## রুট বর্ণনা

রাস্তাটি লেক জর্জ টাউনের রুট ৯ ও ৯এন -এর ছেদস্থল থেকে শুরু হয়েছে। এটি একটি ফটক পেরিয়ে প্রসপেক্ট পর্বতের ভিত্তির দিকে চলে যায়। রুটটি  এর দুইপাশের বৃক্ষের সৌন্দর্যে ঘেরা। রুটটি লেক জর্জের একটি রাস্তা বার্চ আভের পাশদিয়ে চলে গেছে। এরপরই রাস্তাটি ইন্টারস্টেট ৮৭ (আই-৮৭, অ্যান্ডিরন্ড্যাক নর্থওয়ে) এর উপর দিয়ে অতিক্রম করে। রাস্তাটি  নর্থওয়ের পরে কয়েকটি লেনে বিভক্ত হয়ে একটি টোলবুথে পৌঁছে। এরপরে রাস্তাটি দুইপাশে বড় , ভারি ও কঠিন পাথরে ঘেরা পথে পর্বতের উপরে উঠতে শুরু করে, যেগুলো গাড়িকে রাস্তা থেকে পড়ে যাবার মত বিপদ থেকে রক্ষা করে। রাস্তাটি পর্বতের চারিদিকে ঘুরতে ঘুরতে চলতে থাকে, এসময় বেশ কিছু অসাধারণ দৃশ্য চোখে পড়ে। রাস্তাটি পর্বতের কয়েকটি চূড়ায় বাঁক নিয়ে শেষ পর্যন্ত ৫.৮৮ মাইল (৯.৪৬ কিমি) পথ অতিক্রম করে প্রধান চূড়ায় এসে থামে, যেখান থেকে এক সুবিস্তৃত এলাকা দেখা যায়। সবচেয়ে দূরের যে দৃশ্য চোখে পড়ে তা হলো, ভারমন্টের গ্রীন মাউন্টেন এবং নিউ হ্যাম্পশায়্যারের হোয়াইট মাউন্টেন।

## ইতিহাস
প্রসপেক্ট পর্বতের উপরে যেখানে লোকজনের থাকা-খাওয়ার ব্যবস্থা রয়েছে, সেখানে ওঠার জন্য বৃত্তাকার ঢালু রেলপথ ব্যবহার করতে হত। এই রেলপথ তৈরির কাজ ১৮৯৫ সালে শুরু হয় এবং সর্বমোট ১২০,০০০ ডলার খরচ হয়। ৬ মাস পর এর কাজ শেষ হয় এবং ১৮৯৫ সালের ১৫ জুন এটি চালু করা হয়। অর্থনৈতিক সমস্যার কারণে এই রেলপথটি ১৯০৩ সালে বন্ধ করে দেয়া হয়। দ্রুতই এলাকাটি কিনে নিয়ে নিউইয়র্ক রাজ্যকে প্রদান করা হয়। পর্বতের চূড়ায় ওঠার কাছের হাইকিং-এর পথটি এই পুরাতন রেলপথের অংশ।
 
১৯৩২ সালে পর্বত চূড়ার ঘরটি পুড়িয়ে ফেলা হয় এবং এর পরিবর্তে ইস্পাতের টাওয়ার তৈরি করা হয়। ৩০ বছর যাবত এই এলাকায় কি করা যায় তা নিয়ে গবেষণা করা হয় এবং ১৯৫৪ সালে, নিউইয়র্কের গভর্নর টম ডিওয়ে পর্বত আরোহণের জন্য একটি রাস্তা তৈরির আইনে সাক্ষর করেন। ১২ বছর পর, ১৯৬৬ সালে গভর্নর নেলসন রকেফেলার রাস্তাটির জন্য অর্থ বরাদ্দ দেন। ১৯৬৯ সালে যুদ্ধে নিহতদের প্রতি উৎসর্গ করে প্রসপেক্ট মাউন্টেন ভেটেরানস্‌ মেমোরিয়াল মহাসড়কটি খুলে দেয়া হয়, যেটির শীর্ষভাগের ২০২১ ফুট (৬১৬ মিটার) অংশ থেকে এক সুবিস্তৃত এলাকা দেখা যায়।

## প্রধান সংযোগসমূহ

## তথ্যসূত্র

বিষয়শ্রেণী:যুক্তরাষ্ট্রের পরিবহন ব্যবস্থা
পূর্ব কামেং জেলা

**পূর্ব কামেং জেলা** () (Pron:/ˈkæmɛŋ/) হচ্ছে ভারতের অরুণাচল প্রদেশ রাজ্যের ১৮টি জেলার একটি জেলা। এই জেলার সাথে উত্তরে তিব্বতের আন্তর্জাতিক সীমানা আছে, প্রাদেশিক সীমান্ত আছে আসামের সাথে, জেলা সীমান্ত আছে পশ্চিম কামেং, পাপুম পারে এবং কুরুং কুমে জেলার সাথে। জেলাটি ১ এপ্রিল, ২০০০ সালে নিম্ন সুবনসিরি জেলা ভেঙে তৈরি করা হয়।

## ইতিহাস

## উদ্ভিদ ও প্রাণী
১৯৭৭ সালে পূর্ব কামেং জেলায় পাখুই বন্যপ্রাণ অভয়ারণ্য ঘোষণা করা হয়, যার আয়তন .

## তথ্যসূত্র

## বহিঃসংযোগ

* Official Website
* https://web.archive.org/web/20140704080850/http://www.onefivenine.com/india/villag/East-Kameng List of Places in East-Kameng
* District profile

বিষয়শ্রেণী:অরুণাচল প্রদেশের জেলা
*
বিষয়শ্রেণী:অরুণাচল প্রদেশ
বিষয়শ্রেণী:২০০০-এ অরুণাচল প্রদেশে প্রতিষ্ঠিত
বিষয়শ্রেণী:ভারতের সংখ্যালঘু ঘনীভূত জেলা